
REFERAT

privind modificarea şi aprobarea Statului de Funcţii pentru 
Biroul Permanent de Lucru al Consiliului Local Timişoara
Având în vedere prevederile art. 26 alin.(3) din Capitolul I –Anexa I din Legea - cadru nr.284/2010 privind salarizarea unitară a personalului plătit din fonduri publice,  art.41 alin.(2) din HG nr.286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice;
Ca urmare a promovării examenului de promovare în grad profesional a funcţionarilor publici din cadrul aparatului de specialitate al Primarului Municipiului Timişoara organizat în data de 10 decembrie 2014, propunem modificarea Statului de Funcţii pentru Biroul Permanent de Lucru al Consiliului Local Timişoara, prin transformarea  postului de inspector de specialitate ,  gradul I  într-un  post de inspector de specialitate ,  gradul IA;

si aprobarea statului de funcţii cu această modificare pentru Biroul Permanent de Lucru al Consiliului Local Timişoara,  conform anexei –parte integrantă din prezentul referat.

